Public procurement notice: Contract Notice
Published: 2024-07-08
Region: DK041
Contract type: Services
Procedure: Open procedure
CPV classification: 71000000 | 71240000 | 71242000 | 71248000 | 71320000
Submission deadline: 2024-08-23
Award criteria: quality

Technical requirements: Der henvises yderligere til udbudsmaterialets udbudsbetingelser
Udbuddet gennemføres som et offentligt udbud. 
Bygherre har til hensigt at udvælge 5 tilbudsgivere på baggrund af oplysningerne i de afleverede ESPD’en. Disse vil efterfølgende blive optaget til bedømmelse iht. tildelingskriterierne.
Udbuddet omfatter teknisk rådgivning og bygherrerådgivning i bred forstand for Viborg Varme a.m.b.a. og Viborg Varme Produktion A/S (hver for sig ”Ordregiver” og samlet ”Ordregiverne”), herunder vedrørende blandt andet drift og vedligeholdelse af eksisterende anlæg til produktion og distribution af fjernvarme, samt etablering af en række nye påtænkte anlæg med energihub, modtagelse og boost af overskudsvarme, pumpestationer samt spidslastcentraler.
Udbuddet afsluttes med indgåelse af rammeaftale med 3 rådgivere, hvor der sker direkte tildeling til rådgiverne, der er omfattet af rammeaftalen iht. de samme tildelingskriterier og evalueringsmetoder der anvendes for evaluering af tilbuddene.  
Rammeaftalen er gældende for en 4-årig periode med option på en forlængelse på yderligere 2 – 4 år. 
Der forventes en årlig omsætning på kr. 4-14 mio. ekskl. moms.
I ESPD del IV, B, skal tilbudsgiver angive følgende økonomiske oplysninger: 
•	Årsomsætning i de seneste 3 år. 
•	Egenkapital i det seneste år. 
------------------------------------------------------------------------------------------------------------------------------------------------------
Der stilles følgende minimumskrav til tilbudsgiverens økonomiske og finansielle formåen: 
•	Tilbudsgiver skal præstere en årsomsætning på minimum 50 mio. kr. ex. moms i det seneste afsluttede regnskabsår eller som gennemsnit i de 3 seneste afsluttede regnskabsår. 
•	Tilbudsgiver skal præstere en positiv egenkapital i det seneste afsluttede regnskabsår. 
------------------------------------------------------------------------------------------------------------------------------------------------------
Hvis tilbudsgiveren baserer sin egnethed på en eller flere enheders økonomiske formåen, skal de ovenstående minimumskrav opfyldes af den eller de enheder, som tilbudsgiveren baserer sin egnethed på. 
Hvis tilbudsgiver består af en gruppe af økonomiske aktører, herunder konsortier og midlertidige sammenslutninger, der deltager i udbuddet sammen, skal de ovenstående krav opfyldes af gruppen som helhed.
Teknisk og faglig formåen (ESPD DEL IV C) 
I ESPD del IV, C, skal tilbudsgiveren angive følgende oplysninger vedr. teknisk og faglig kapacitet:
Referencer 
Der må maks. oplyses 5 referencer som pt. er under udførelse eller hvor udførelsesperioden ligger max. 5 år tilbage i tiden, regnet fra afleveringstidspunktet. 
Uafsluttede referencer kan også tillægges betydning, idet tilbudsgiver skal oplyse status for opgavens udførelse på ansøgningstidspunktet. Alene de aktiviteter, som er udført på ansøgningstidspunktet, bliver tillagt betydning ved vurdering af referencen. 
For hver reference skal tilbudsgiveren angive en kort beskrivelse af opgaven. Herunder: 
•	projektnavn
•	opgavens art og omfang 
•	kunde og kontaktperson
•	rådgiverens ydelse og omfang 
•	oplysninger om anlægssum 
•	udførelsesperiode (status), herunder om opgaven er igangværende og i så fald, hvor langt opgaven er (status på projektet). 
•	referencens relevans i forhold til nærværende udbud
Hvis en reference mangler en/flere af de ovenfor nævnte oplysningstyper, vil dette ikke nødvendigvis føre til u-konditionsmæssighed, men kan have indflydelse på vurderingen af den enkelte references relevans. 
Referencebilag
-----------------------------------------------------------------------------------------------------------------------------------------------------
Grundet ESPD’ens tekniske opbygning og deraf følgende begrænsende rammer for beskrivelse af referencer, kan tilbudsgiver supplere beskrivelsen af referencerne angivet i ESPD’en i selvstændigt bilag (referenceblade). Det accepters henset hertil, at der alene indsættes en meget kort beskrivelse af referencerne i ESPD’en. Der gøres opmærksom på, at der skal være en tydelig identifikation mellem referencen angivet i ESPD’en og den supplerende beskrivelse i selvstændigt bilag. 
Tilbudsgiver må max aflevere 5 referencer. Vedlægger tilbudsgiver samlet flere end 5 referencer, vil det være de første 5 referencer, angivet i ESPD, Del IV, pkt. C, eller på særskilte referenceblade, der indgår i bedømmelsen af ansøgningen. Såfremt tilbudsgiver har angivet referencer i både ESPD og på særskilte referenceblade – og der ikke er identitet imellem disse – så vil de "første 5" referencer blive identificeret på baggrund af referencer angivet i ESPD'et først. 
Der henstilles til, at den enkelte reference ikke overskrider 1 A4-side.
Hvis tilbudsgiver består af en gruppe af økonomiske aktører, herunder konsortier og midlertidige sammenslutninger, der deltager i udbuddet sammen, skal de nævnte krav opfyldes af gruppen som helhed. 
Hvis tilbudsgiver baserer sin egnethed på en eller flere enheders teknisk kapacitet, skal de nævnte krav opfyldes af tilbudsgiveren og den / de enheder, som tilbudsgiveren baserer sin egnethed på, i fællesskab. 
-----------------------------------------------------------------------------------------------------------------------------------------------------
Udvælgelse (ESPD DEL V) 
Bygherre har til hensigt at udvælge 5 tilbudsgivere på baggrund af oplysningerne i ESPD’en. Disse vil efterfølgende blive optaget til bedømmelse iht. tildelingskriterierne.
Udvælgelsen af de 5 vil ske efter følgende:
•	At minimumskrav er er opfyldt.
•	At tilbudsgiver via referencer kan dokumentere kompetencer og tilstrækkelig erfaring med lignende opgaver. ”Lignende opgaver/projekter” forstås af Bygherre som værende referencer, der er sammenlignelige med den udbudte opgave i art og omfang.
Referencerne vil blive bedømt ud fra en helhedsvurdering.